સુરેન્દ્રનગર: સુરેન્દ્રનગર એસઓજીએ ફૂડ વિભાગી સાથે થાનના ગુગલીયાળામાં દરોડા પાડી એક ફેક્ટરીમાંથી ડુપ્લીકેટ ઘીનું પેકીંગ કરી બજારમાં વેચતા હોવાનો પર્દાફાસ કર્યો છે. બનાવના સ્થળેથી ડુપ્લીકેટ ચોખુ ઘી બનાવવાની સામગ્રી સાથે કુલ રૂા. 77.49 લાખનો મુદ્દા માલ જપ્ત કરી ફુડ એન્ડ ડ્રગ વિભાગે ડુપ્લીકેટ ઘીના નમુના લઇ કાર્યવાહી હાથ ધરી હતી. થાન પંથકનાં ગુગલીયાળામાં ગોરખધંધો ચાલતો હોવાની પોલીસને શંકા ગઇ હતી. આથી એસઓજી ટીમે ખાગની રાહે તપાસ હાથ ધરી હતી.